পাট্টোলে পালোম

***পাট্টোলে পালোম*** হল কোডাভা লোকসঙ্গীতের একটি সংকলন যা প্রথম প্রকাশিত হয়েছিল ১৯২৪ সালে। এটি সংকলন করেছিলেন নাদিকেরিয়ান্দা চিন্নাপ্পা।
ডান|থাম্ব|284x284পিক্সেল|কোডাগু: ওপরে ভারতের কর্ণাটকের মানচিত্রে দেখানো কোডাভাদের আবাসস্থল (কমলা রঙে)।

## বিষয়
বইটিতে ৫৫৬টি পৃষ্ঠা আছে এবং এটি ছয়টি বিভাগে বিভক্ত। প্রথম অংশটির নাম *কোডাগু বিবরণে* (কোডাগুর বর্ণনা) এবং সেটি প্রথম ৭৬ পৃষ্ঠা নিয়ে গঠিত। এটি মূলত কোডাগুর ইতিহাস, পৌরাণিক, রাজনৈতিক এবং ভূগোল সম্পর্কে আলোচনা করে। দ্বিতীয় অংশের (৭৭ - ২০২ পৃষ্ঠা) নাম *কোডাভারা পদ্দাথি* (কোডাভা রীতিনীতি) যেখানে জন্ম থেকে মৃত্যু পর্যন্ত কোডাভার জীবনের অনুষ্ঠান সম্পর্কে আলোচনা করা হয়েছে। তৃতীয় অংশের নাম *হাব্বাগালু* (২০৩ - ২৯৮ পৃষ্ঠা) এবং এখানে কোডাভা উৎসব সম্পর্কে আলোচনা করা হয়েছে। চতুর্থ অংশের নাম *দেবথেয়াদা পাট্টু*, যেখানে দেবতাদের গান আছে। ২৬৯ - ৪০৩ পৃষ্ঠা গ্রাম্য দেবদেবীদের গান নিয়ে গঠিত। *দেবী কাবেরী, সাত দেবতা, পাঁচ দেবতা, তিন দেবতা, দুই দেবতা, সার্থভু (আইয়াপ্পা), ক্ষেত্রাপ্পা (ক্ষেত্রপাল), পুদিওদি (ভগবতী)* এবং অন্যান্য দেবতাদের এই গানগুলি উৎসর্গ করা হয়েছিল। *কেলি পোনাদা পাট্টু* (সুপরিচিতদের গান) পঞ্চম বিভাগ গঠন করেছে,  এই বিভাগের পৃষ্ঠাগুলি ৪০৪ থেকে ৫০২ পর্যন্ত বিস্তৃত। এই অংশটি *কানিয়াদা কামাইয়া* (সপ্তদেবীর একটি লোকগান হিসাবেও পরিচিত), *কালিয়ান্তাডা পোনাপ্পা*, *নাদিকেরিয়ান্দা দেবায়া*, *কেওন্দিরা আপ্পায়া*, *আইয়াকোভিরা আপ্পায়া*, এবং *পোলেদেভিরা আপ্পাইয়া*-কে উৎসর্গ করা হয়েছে। এঁরা কোডগুর লোক নায়ক ছিলেন। ৫০৩ পৃষ্ঠা থেকে ৫৫৬ পৃষ্ঠা পর্যন্ত অংশের নাম *নানা থারাডা বিষয়গালু* যেটি শেষের বিভাগটি গঠন করেছে। এটি প্রধানত উক্তি, প্রবাদ এবং অন্যান্য বিষয় নিয়ে গঠিত।

## লেখক
নাদিকেরিয়ান্দা চিন্নাপ্পা এবং আপনেরেভান্দা হরদাস আপ্পাচা কবি হলেন কোডভা ভাষার দুই গুরুত্বপূর্ণ কবি ও লেখক। নাদিকেরিয়ান্দা চিন্নাপ্পা (১৮৭৫ - ১৯৩১) কুর্গের একজন কোডাভা পুলিশ ইন্সপেক্টর ছিলেন। তিনি অবসর সময় কাটাতেন ঘোড়ায় চড়ে কুর্গের পাহাড়ে ঘুরে বেরিয়ে। তিনি বেশ কিছু লোকশিল্পীর সাথে পরিচিত হন এবং তারপরে তিনি লোকগান সংকলন করতে শুরু করেন। কিছু বিশিষ্ট কোডাভা মানুষ তাঁর সংকলন (পাট্টোলে পালোম) পর্যালোচনা করেছেন। ১৯২৯ সালে কোডাভা থক-এ চিন্নাপ্পা কৃত ভগবত গীতার অনুবাদ প্রকাশিত হয়, যাকে বলা হয় ভগবথাণ্ডা পাট। চিন্নাপ্পা একজন সুপরিচিত কোদাভা থক কবিও ছিলেন। 
ডান|থাম্ব|333x333পিক্সেল|১৮৭৫ সালে ছেলে ও নাতিদের সাথে কোডাভা (কুর্গ) বৃদ্ধ, চিত্রকর: জে. ফোর্বস ওয়াটসন (এনওয়াই পাবলিক লাইব্রেরি থেকে)
অতীতে, গ্রামের প্রবীণরা ঐতিহ্যবাহী আইনগুলি মুখস্থ বলতে পারতেন এবং প্রজন্মের পর প্রজন্ম ধরে মৌখিকভাবে তা প্রেরণ করতেন। সাম্প্রতিক সময়ে, পাট্টোলে পালোম প্রাচীন আইনের সন্ধানকারী কোডাভাদের জন্য একটি তথ্য ভাণ্ডার হিসেবে কাজ করেছে। একটি পরিচিত উদাহরণ হল যখন এক দম্পতিকে বিবাহবিচ্ছেদের মামলা সামনে এলো। আদালত পাট্টোলে পালোম  গ্রন্থটির সূত্র উল্লেখ করেছিল যেখানে তারা *কাল্লু-মারা কাইপা* প্রথা সম্পর্কে পড়েছিল এবং তারপর তাদের বিচ্ছেদ ঘটানোর সিদ্ধান্ত নিয়েছিল (বিডাপ্পা ১৯৯৬: viii)।। কোডাভা দম্পতিদের প্রবীণরা যাঁরা কোডাগুর বাইরে বা এমনকি বিদেশে বিয়ে করেন তাঁরাও বিশ্বস্তভাবে রীতিনীতি অনুসরণ করার জন্য পাট্টোলে পালোমের উল্লেখ করেন।

## অনুবাদ
নাদিকেরিয়ান্দা চিন্নাপ্পার নাতি-নাতনি বোভেরিয়ান্দা নানজাম্মা এবং চিন্নাপ্পা পাট্টোলে পালোমকে ইংরেজিতে অনুবাদ করেছিলেন। তাঁরা বলেন, "১৯৬০-এর দশকে আমার বাবা-মা যখন চেন্নাইতে আমাদের সাথে দেখা করতে এসেছিলেন, তখন আমরা জানতে পারি যে আমাদের দাদু ১৯২৫ সালে এই বইটির ইংরেজি অনুবাদ শুরু করেছিলেন। কিন্তু ১৯৩১ সালে তিনি এটি সম্পূর্ণ করার আগেই মারা যান। সেই সময় আমরা দুজনেই একদিন তাঁর অনুবাদ সম্পূর্ণ করার প্রতিজ্ঞা করেছিলাম"।

## তথ্যসূত্র

## বহিঃসংযোগ
বিদ্দাপ্পা, মেজর পুগেরা পি. *নাদিকেরিয়ান্ডা চিন্নাপ্পা* ( কোদাভা থাক্কে ), ব্যাঙ্গালোর, 1996।
বিষয়শ্রেণী:ভারতীয় লোককাহিনি
বিষয়শ্রেণী:মৌখিক ঐতিহ্য
বিষয়শ্রেণী:ভাষাগত সংখ্যালঘু
বিষয়শ্রেণী:ভারতীয় সাহিত্য